**BALVU NOVADA PAŠVALDĪBA**

**BALVU NOVADA DOME**

|  |
| --- |
| Reģ.Nr 90009115622., Bērzpils iela 1A, Balvi, Balvu novads, LV-4501, tālrunis +371 64522453, e-pasts: dome@balvi.lv |

Balvos

**LĒMUMS**

2025. gada 24. aprīlī

Nr.160

 (Protokols Nr. 8, 12.§)

**Par lokālplānojuma izstrādes uzsākšanu un teritorijas plānojuma grozīšanu nekustamajā īpašumā Tautas ielā 3A, Viļakā, Balvu novadā**

Balvu novada pašvaldība 2023.gada 18.maijā ar SIA “ZAAO”, reģistrācijas Nr. 44103015509, noslēdza līgumu (turpmāk - Līgums) Nr. BNP/2023/4.1/492/LI par sadzīves atkritumu šķirošanas un izlietotā iepakojuma apsaimniekošanu Balvu novadā, paredzot, ka, pašvaldība un ZAAO vienojas savstarpēji sadarboties, lai realizētu sadzīves atkritumu savākšanas, šķirošanas un izlietotā iepakojuma dalītās vākšanas sistēmas ieviešanu, pilnveidošanu un popularizēšanu Balvu novadā, nodrošinot papīru saturošu atkritumu, metālu saturošu atkritumu, plastmasu saturošu atkritumu un stiklu saturošu atkritumu dalītu savākšanu.

Saskaņā ar Līguma nosacījumiem, SIA “ZAAO” ir pienākums izveidot šķiroto atkritumu savākšanas laukumu Viļakas pilsētas administratīvajā teritorijā.

Balvu novada dome ar 2024.gada 27.jūnija lēmumu Nr.334 “Par šķiroto atkritumu savākšanas laukuma izveidi Viļakas pilsētas administratīvajā teritorijā” Tautas ielā 3A, Viļakā” (protokols Nr.11., 26.§) par EKO laukuma izveides vietu tika noteikta Tautas iela 3A, Viļakā, Balvu novadā, zemes vienības ar kadastra apzīmējumu 3815 001 0225, daļa 1900 m2 platībā (turpmāk tekstā – Zemes vienība).

Atbilstoši Viļakas novada domes 2012.gada 26.aprīļa saistošo noteikumu Nr.5/2012 „Par Viļakas novada teritorijas plānojumu 2012.-2024.gadam grafisko daļu un teritorijas izmantošanas un apbūves noteikumi” II daļas “Teritorijas izmantošanas un apbūves noteikumi” minētajā Zemes vienības daļā noteikts funkcionālais zonējums (Z1) “Labiekārtotas zaļās zonas teritorija” un (DzS) “Savrupmāju apbūves teritorija”, kurās teritorijas un apbūves noteikumos noteiktais nepieļauj EKO laukuma izveidi.

Pamatojoties uz Ministru kabineta 2014. gada 14. oktobra noteikumu Nr. 628 “Noteikumi par pašvaldību teritorijas attīstības plānošanas dokumentiem” 33.punktu, kas nosaka, ja lokālplānojumu izstrādā teritoriāli vienotai teritorijai, pamatojoties uz pašvaldības ilgtspējīgas attīstības stratēģiju, pašvaldības teritorijas plānojumu un ņemot vērā normatīvajos aktos par teritorijas plānošanu, izmantošanu un apbūvi noteiktās prasības, kā arī blakus esošo pašvaldību plānošanas dokumentus, 75.punktu, kas nosaka, ka pašvaldības dome pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju, 93. punktu, kas nosaka, ka Teritorijas plānojumā noteiktā funkcionālā zonējuma, teritorijas izmantošanas aprobežojumu un apgrūtinājumu izmaiņas izstrādā kā pašvaldības teritorijas plānojuma grozījumus vai kā lokālplānojumu, ar kuru tiek grozīts teritorijas plānojums,

 Ministru kabineta 2013. gada 30. aprīļa noteikumu Nr. 240 “Vispārīgie teritorijas plānošanas, izmantošanas un apbūves noteikumi” 15. punktu, kas nosaka, ka teritorijas plānojumos vai lokālplānojumos nosaka funkcionālās zonas, lai parādītu un nodalītu dažādu teritoriju atšķirīgās funkcijas un pazīmes, kā arī noteiktu atļautos izmantošanas veidus. Detālplānojumos attēlo funkcionālās zonas un detalizē teritorijas izmantošanu šo funkcionālo zonu ietvaros, 239. punktu, kas nosaka, ka teritorijas izmantošanas veidus nosaka saskaņā ar šo noteikumu [4.](https://likumi.lv/ta/id/256866-visparigie-teritorijas-planosanas-izmantosanas-un-apbuves-noteikumi#piel4) pielikumu, 2025. gada 16. aprīļa Attīstības komitejas atzinumu, Balvu novada dome nolemj:

1. Uzsākt lokālplānojuma izstrādi teritorijas plānojuma grozījumiem Tautas ielā 3A, Viļakā, Balvu novadā, zemes vienības ar kadastra apzīmējumu 3815 001 025 daļai, 1900 m2 platībā, saskaņā ar darba uzdevumu (Pielikumā).
2. Apstiprināt lokālplānojuma izstrādes darba uzdevumu (Pielikumā).
3. Par lokālplānojuma izstrādes vadītāju apstiprināt Balvu novada pašvaldības Centrālās pārvaldes Attīstības plānošanas nodaļas vadītāju Aleksandru Sņegovu .
4. Lēmumu par lokālplānojuma izstrādes uzsākšanu piecu darbadienu laikā pēc tā stāšanās spēkā ievietot Teritorijas attīstības plānošanas informācijas sistēmā (TAPIS) un pašvaldības tīmekļa vietnē [www.balvi.lv](http://www.balvi.lv).
5. Paziņojumu par lokālplānojuma izstrādes uzsākšanu publicēt pašvaldības informatīvajā izdevumā un pašvaldības tīmekļa vietnē [www.balvi.lv](http://www.balvi.lv).

Pielikumā: Darba uzdevums lokālplānojuma izstrādei uz 2 (divām) lapām.

Domes priekšsēdētājs S.Maksimovs